Základná škola 1.-4. roč. Kunerad, Hlavná ulica 103/ 124, 013 13 Kunerad

[www.skolakunerad.edupage.org](http://www.skolakunerad.edupage.org),

**Školský poriadok**

Platnosť od 27. 8. 2019

riaditeľka školy

**Obsah**

Školský poriadok obsahuje tieto kapitoly:

Čl. 1 Úvodné ustanovenia

Čl. 2 Organizácia vyučovania

2.1 Organizácia vyučovacieho dňa

2.2 Organizácia vyučovania

2.3 Organizácia činnosti v Školskom klube detí (ŠKD)

Čl. 3 Práva a povinnosti žiakov a ich zákonných zástupcov v škole a v školskom zariadení

3.1 Každý žiak má právo

3.2 K povinnostiam žiaka patrí

3.3 Žiakovi nie je dovolené

3.4 Zákonný zástupca žiaka má právo

3.5 Zákonný zástupca žiaka je povinný

Čl. 4 Prevádzka a vnútorný režim školy a školského zariadenia

Čl. 5 Náplň práce týždenníkov

Čl. 6 Stravovanie v školskej výdajni stravy

Čl. 7 Bezpečnosť a ochrana zdravia žiakov

Čl. 8 Pochvaly a iné ocenenia

Čl. 9 Vzťahy medzi žiakmi, pedagogickými a nepedagogickými zamestnancami

Čl. 10 Mobilný telefón

Čl. 11 Opatrenia vo výchove

Čl. 12 Obťažovanie a diskriminácia

Čl. 13 Záverečné ustanovenia

**Čl. 1 Úvodné ustanovenia**

Školský poriadok vydáva riaditeľ školy na základe § 153 zákona č. 245/ 2008 Z.z. a výchove a vzdelávaní (školský zákon) a o zmene a doplnení niektorých zákonov v znení neskorších predpisov.

V záujme naplnenia práva ba vzdelanie školy zabezpečí vnútorný chod školy, organizáciu života žiakov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a mimoškolskej činnosti. Škola bude dôsledne dodržiavať Deklaráciu práv dieťaťa a Listinu základných ľudských práv a slobôd vo vzťahu k žiakom, pedagogickým a ostatným zamestnancom školy.

**Čl.2 Organizácia vyučovania**

**2.1 Organizácia vyučovacieho dňa**

Vyučovací proces sa riadi platným rozvrhom hodín, ktorý je povinný rešpektovať každý žiak a pedagogický zamestnanec.

**Dĺžka a náplň pracovného času:**

|  |  |  |
| --- | --- | --- |
| **Vyučovacia hodina** | **Začiatok hodiny** | **Koniec hodiny** |
| 1. | 7:40 | 8: 25 |
| 2. | 8: 35 | 9:20 |
| 3. | 9:40 | 10: 25 |
| 4. | 10:35 | 11:20 |
| 5. | 11:25 | 12:10 |
| 6. | 12:20 | 13:00 |

Príchod žiakov do školy je od 7:00 – 7:30

Nástup pedagogického dozoru (predpoludním) 7:00

1.- 5. vyučovacia hodina predpoludním trvá 45 minút

6. vyučovacia hodina predpoludním trvá 40 minút

Prestávky predpoludním trvajú 10 minút

Prestávka po 2. vyučovacej hodine trvá 20 minút

**2.2 Organizácia vyučovania**

1. Budova školy sa ráno otvára o 7:00 hod.
2. Žiak prichádza do školy najneskôr 10 minút pred vyučovaním, v ojedinelých prípadoch i neskoršie. Po príchode už nesmie opustiť areál školy.
3. Žiak je povinný dodržiavať rozvrh vyučovacích hodín aj prestávok.
4. V chodbe je žiak povinný prezuť sa do prezuviek, ktoré vyhovujú zdravotným aj hygienickým požiadavkám.
5. Vyučovanie sa začína zvonením o 7:40 hod.
6. Počas vyučovania, ktorého obsah je určený rozvrhom hodín, nesmie žiak opustiť areál školy. V nevyhnutnom prípade len so súhlasom triedneho učiteľa.
7. V jednej vyučovací deň žiak môže mať najviac 6 vyučovacích hodín. Po skončení vyučovania sa v priestoroch školy môže zdržiavať iba s pedagogickým dozorom (krúžky, doučovanie a iné akcie).
8. Vyučovanie je organizované v triedach, odborných učebniach, športovom areáli školy. Na hodinách PVC a TSV žiak používa oblečenie resp. cvičebný úbor podľa predpísanej normy.
9. Na chodbe školy zabezpečujú dozor pedagogický zamestnanci podľa rozpisu zástupcu riaditeľa. Zodpovedajú za poriadok, kontrolujú prezúvanie žiakov, kontaktujú návštevu s ped. pracovníkom, za ktorým prišli.

**2.3 Organizácia činnosti v Školskom klube detí (ŠKD)**

1. ŠKD je v prevádzke spravidla celý školský rok, okrem dní pracovného pokoja a štátnych sviatkov, denne od 11:20 do 16:00 hod.
2. ŠKD sa riadi režimom dňa, ktorý je súčasťou vnútorného poriadku ŠKD.
3. Rozsah dennej dochádzky, spôsob odchodu detí, prípadne záujmová činnosť mimo ŠKD uvedie rodič zápisnom lístku. Prípadne zmeny v dochádzke a spôsobe odchodu oznamuje rodič písomne.
4. Žiak, ktorý neodôvodnene a bez písomného ospravedlnenia vynechá dochádzku 3 za sebou nasledujúcich pracovných dní alebo 12 dní v mesiaci bez ???, sa môže vyradiť zo zoznamu pravidelnej dochádzajúcich žiakov.
5. Žiaka možno v priebehu školského roka prihlásiť a odhlásiť z ŠKD vždy 3 dni pred ukončením mesiaca.
6. Aby sa nenarušovala výchovno-vyučovacia činnosť, žiak môže byť, ak to nie je na zápisnom lístku uvedené, z ŠKD uvoľnený len na základe písomného oznámenia rodičov po obede. Inak je uvoľnený v čase od 14:30 do 16:00 hod.

|  |  |  |  |  |  |  |
| --- | --- | --- | --- | --- | --- | --- |
| **Deň** | **11:20- 12:15** | **12:15- 12:30** | **12:30- 14:30** | | **14.30- 15:00** | **15:00- 16.00** |
| **Tematická oblasť výchovy** | |
| Pondelok | **Odpočinkové činnosti**  Schádzanie, voľné oddychové hry | Režimový moment- prechod do triedy, úprava  **Obed-** sebaobslužné činnosti | Režimový moment- prechod, prezliekanie  **Oddych a rekreácia** | Spoločenské- vedná | **Príprava na vyučovanie**  Režimový moment- úprava prostredia  Príprava na vyučovanie- didaktické hry, písanie úloh | Režimový moment – úprava prostredia  Voľné hry detí, odchod domov |
| Utorok | Pracovno- technická |
| Streda | Telovýchovná, zdravotná, športová |
| Štvrtok | Esteticko- výchovná |
| Vzdelávacia |
| Prírodovedno- enviromentálna |
| Piatok |

**Čl. 3 Práva a povinnosti žiakov a ich zákonných zástupcov a v školskom zariadení**

**3.1 Každý žiak má právo**

1. Na úctu k svojej osobe a na zabezpečenie ochrany proti fyzickému a psychickému násiliu,

2. úctu k svojmu vierovyznaniu, svetonázoru a etnickej príslušnosti,

3. na ochranu zdravia a bezpečnosti pri vyučovaní (2x do roka oboznámení a preškolení triednym učiteľom so zásadami bezpečnosti a ochrany zdravia),

4. na dodržiavanie základných psychohygienických zásad (počet prestávok a ich dĺžka, dĺžka vyučovania v jednom celku a pod.),

5. na kvalitný výchovno-vzdelávací proces pri dodržiavaní základných pedagogických dokumentov a príslušných právnych noriem, na vzdelanie zamerané na vývoj osobnosti, rozvoj talentu, rozumových a fyzických schopností s rešpektovaním individuality jednotlivca,

6. v duchu humanity a tolerancie vysloviť slušným spôsobom svoj názor a za tento názor nesmie byť nijako postihovaný,

7. na kladenie otázok vyučujúcemu a žiadať odpoveď k téme, ktorá sa preberá na hodine,

8. na objektívne skúšanie a hodnotenie, poznať kritériá hodnotenia, klasifikácie vedomostí a zručností vo všetkých predmetoch, ako aj o celkovej klasifikácii,

9. na bezprostredné oznámenie známky z ústnej odpovede, na zdôvodnenie klasifikácie a chýb v písomných prácach a testoch v lehote 10 pracovných dní, pričom má právo do nich nahliadnuť,

10. zapojiť sa do niektorej z foriem záujmovej činnosti, po výbere má povinnosť ich navštevovať,

11. bezplatne využívať priestory školy na mimoškolskú činnosť za prítomnosti pedagogického dozoru,

12. obrátiť sa na triedneho učiteľa, výchovného poradcu, vychovávateľa a následne na riaditeľa školy, ak sa domnieva, že došlo k porušeniu jeho práv,

13. predložiť svoje požiadavky a návrhy na zlepšenie práce vo svojej triede, prípadne v škole svojmu triednemu učiteľovi, vychovávateľovi, vedeniu školy,

14. voliť a byť volený do triednej samosprávy,

15. byť informovaný o službách centra pedagogicko- psychologického poradenstva a prevencie, o úlohe výchovného poradcu, koordinátora prevencie, ako aj o činnosti ďalších poradných orgánov školy,

16. podľa zákona má žiak právo v škole na ochranu osobných údajov pred ich neoprávneným šírením alebo zneužívaním. Získavanie informácií o týraní alebo ohrození žiaka sa nepovažuje za neoprávnené zasahovanie do súkromia.

17. Žiaci so špeciálnymi výchovno- vzdelávacími potrebami majú právo byť hodnotení a klasifikovaní so zohľadnením stupňa ich postihnutia (týka sa predmetov, v ktorých sa postihnutie prejavuje). Žiakovi nemožno znížiť známku zo správania a ani iného vyučovacieho predmetu, pokiaľ sú rušivé a neadekvátne prejavy jeho správania v škole , prípadne nedostatočné učebné výsledky, dôsledkom zdravotného postihnutia.

**3.2 K povinnostiam žiaka patrí**

1. osvojovať si vedomosti a zručnosti a získať návyky poskytované základnou školou,

2. osvojovať si zásady vlastenectva, humanity, demokracie, rasovej znášanlivosti, tolerancie a správať sa podľa nich, predchádzať všetkým formám diskriminácie, xenofóbie, antisemitizmu a ostatných prejavov intolerancie, byť disciplinovaný, plniť pokyny pedagogických zamestnancov školy,

3. chrániť vlastné zdravie a zdravie iných, dbať na čistotu a poriadok, dbať na slušné správanie a na kultúru vyjadrovania,

4. byť v škole vhodne a čisto oblečený, upravený, prezutý počas vyučovania do prezúvok, ktoré nemajú čiernu a farbiacu podrážku,

5. šetriť školské zariadenia, chrániť ich pred poškodením, šetriť elektrickú energiu, svetlo, vodu a hospodárne zaobchádzať s učebnicami a učebnými pomôckami,

6. dodržiavať vyučovací čas, rozvrh prestávok a plniť ďalšie pokyny obsiahnuté vo vnútornom poriadku, ako aj pokyny pedagogického dozoru,

7. podieľať sa na ochrane a tvorbe životného prostrediach v objektoch školy,

8. predložiť potvrdenie o neprítomnosti na vyučovaní zaznamenané **v žiackej knižke.**

9. V prípade úrazu alebo náhleho ohrozenia žiak **ihneď informuje** vyučujúceho, dozor konajúceho učiteľa alebo najbližšiu dospelú osobu.

**3.3 Žiakovi nie je dovolené**

1. šikanovať žiakov, vydierať, okrádať a ubližovať im,
2. fajčiť v priestoroch školy, taktiež pri činnostiach organizovaných školou mimo priestory školy,
3. prinášať do školy alebo na činnosti organizované školou predmety ohrozujúce bezpečnosť a zdravie spolužiakov alebo zamestnancov školy,
4. prinášať a používať alkohol, drogy a iné zdraviu škodlivé látky,
5. prinášať predmety a propagačný materiál narušujúci demokratickú a mravnú výchovu mládeže,
6. hrať hazardné hry, prinášať väčšie sumy peňazí, zlato, šperky a všetko, čo by narúšalo pozornosť spolužiakov,
7. manipulovať s vecami zabezpečujúcimi ochranu budovy a majetok školy,
8. znečisťovať steny, ničiť zariadenia učební a sociálnych zariadení. Škody na inventári a zariadení spôsobené úmyselne alebo z nedbanlivosti odstráni žiak alebo jeho rodičia, prípadne uhradí škodu. Ak sa nezistí vinník, škodu nahradí kolektív triedy.
9. Mať mobil počas vyučovania zapnutý a manipulovať s ním, v opačnom prípade telefón zadržať
10. Manipulovať s oknami, žalúziami, vypínačmi, audiovizuálnymi prístrojmi, počítačmi, telocvičným náradím, vykurovacími telesami a pod. (iba so súhlasom vyučujúceho)

**3.4 Zákonný zástupca žiaka má právo**

1. Oboznámiť sa s výchovno- vzdelávacím programom školy alebo školského zariadenia a školským poriadkom,
2. byť informovaný o výchovno- vyučovacích výsledkoch svojho dieťaťa,
3. na poskytnutie poradenských služieb vo výchove a vzdelávaní svojho dieťaťa,
4. zúčastňovať sa na výchove a vzdelávané po predchádzajúcom súhlase riaditeľa školy,
5. vyjadrovať sa k výchovno- vzdelávaciemu programu školy prostredníctvom orgánov školskej samosprávy,
6. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**3.5 Zákonný zástupca žiaka je povinný**

1. vytvoriť pre dieťa podmienky na prípravu na výchovu a vzdelanie v škole a na plnenie školských povinností,
2. dodržiavať podmienky určené školským poriadkom,
3. informovať školu o zmene zdravotnej spôsobilosti dieťaťa, o zdravotných problémoch,
4. nahradiť škodu, ktorú žiak úmyselne zavinil,
5. doložiť dôvody neprítomnosti dieťaťa na vyučovaní v súlade so školským poriadkom.

**Čl. 4 Prevádzka a vnútorný režim školy a školského zariadenia**

1. Na začiatku vyučovania musí byť každý žiak na svojom mieste, pripraviť si pre začiatkom vyučovacej hodiny potrebné pomôcky a pokojne očakávať príchod vyučujúceho. Ak sa vyučujúci v priebehu 10 min. nedostaví na vyučovanie, oznámi to týždenník v zborovni.
2. Žiak vstupuje do odbornej učebne len v prítomnosti vyučujúceho.
3. Žiak sa správa disciplinovane počas prestávok. Správa sa pokojne, umožní spolužiakom nerušene sa pripravovať na nasledujúcu hodinu. Nevyrušuje hlučným a vyzývavým správaním, nebije sa, nebehá po triede ani po chodbe, neničí školské zariadenie, nevyhadzuje odpadky a nevykláňa sa z okien. Žiaci sa počas malých prestávok zdržiavajú v triede s výnimkou nutných hygienických potrieb. Veľká prestávka slúži na regeneráciu síl žiakov aj učiteľov. Žiaci sú povinní dodržiavať pokyny službukonajúcich učiteľov, pracovníkov a týždenníkov.
4. Žiaci sa zbytočne nezdržiavajú na toaletách, nahádžu smeti a odpadky do záchodových mís, pisoárov a umývadiel, neznečisťujú podlahu.
5. V čase malých prestávok sú žiaci v triedach, pripravujú sa na ďalšiu vyučovaciu hodinu. Cez veľkú prestávku (po 2. vyučovacej hodine) sa žiaci zdržujú na chodbe.
6. Ak má žiak vyučovanie v odbornej učebni, vezme si potrebné pomôcky a disciplinovane sa pred koncom prestávky presunie pred odbornú učebňu.
7. V odbornej učebni, na športoviskách sa žiak zdržiava len v prítomnosti vyučujúceho.
8. V odbornej učebni, na športoviskách je žiak povinný dodržiavať bezpečnostné predpisy, je zakázané svojvoľne manipulovať s rozvodovými a plynovými uzávermi, elektrickými zariadeniami a chemikáliami.
9. Po skončení vyučovania žiaci vyložia stoličky a vyprázdnia lavice a disciplinovane opustia triedu v sprievode učiteľa.
10. Žiaci 1.-4. ročníka chodia na športoviskách a späť len pod vedením svojich učiteľov.
11. Ak sa žiak nemôže zúčastniť na vyučovaní, resp. školskom podujatí, oznámi vopred dôvod neprítomnosti triednemu učiteľovi. Uvoľniť žiaka z jednej vyučovacej hodiny môže vyučujúci. Uvoľniť na viac hodín, najviac však na dva dni môže triedny učiteľ. Na obdobie dlhšie ako dva dni môže uvoľniť riaditeľ školy na základe písomnej žiadosti zákonného zástupcu žiaka.
12. Ak sa žiak nezúčastní na vyučovaní, jeho zákonný zástupca je povinný bezodkladne oznámiť dôvod neprítomnosti triednemu učiteľovi alebo riaditeľke, osobne alebo telefonicky.
13. Riaditeľ školy môže čiastočne alebo úplne oslobodiť žiaka od vyučovania telesnej výchovy na základe vyjadrenia lekára.
14. Neprítomnosť žiaka v škole ospravedlňuje jeho zákonný zástupca triednemu učiteľovi písomne do troch dní od nástupu dieťaťa do školy. Ak žiak nepredloží ospravedlnenie do troch dní po nástupe do školy, považuje sa jeho neúčasť na vyučovaní za neospravedlnenú.
15. Ak neprítomnosť žiaka trvá 5 po sebe nasledujúcich dní a viac, nestačí ospravedlnenie od zákonného zástupcu, ale vyžaduje sa vždy príslušný úradný doklad potvrdzujúci odôvodnenosť žiakovej neprítomnosti.
16. Za dôvod ospravedlniteľnej neprítomnosti žiaka sa uznáva najmä choroba, lekárom nariadený zákaz dochádzky do školy (karanténa), mimoriadne udalosti v rodine alebo účasť žiaka na súťažiach.
17. Neprítomnosť žiaka, ktorá trvá najviac tri po sebe nesledujúce dni, za klasifikačné obdobie, ospravedlňuje ho jeho zákonný zástupca, vo výnimočných a osobitne odôvodnených prípadoch škola môže vyžadovať lekárske potvrdenie o chorobe. Ak neprítomnosť žiaka z dôvodu ochorenia trvá dlhšie ako tri po sebe nasledujúce vyučovacie dni, predloží žiak (jeho zákonný zástupca) potvrdenie od lekára.
18. Triedny učiteľ môže dohodnúť ďalšie opatrenia, týkajúce sa obmedzenia ospravedlňovania rodičom (napr. počet ospravedlnení rodičom na jeden deň, pravidlá vzájomnej kontroly záznamov o absencii a pod.)
19. Za neospravedlnené hodiny môže byť žiakom postihovaný opatreniami vo výchove.
20. Neskorý príchod na vyučovanie žiak ospravedlňuje v triede u príslušného vyučujúceho. Opakované neskoré príchody (3x za štvrťrok) budú dôvodom na prijatie opatrení vo výchove zo strany školy. Neskorý príchod spôsobený technickými (alebo poveternostnými) podmienkami, žiak dokladuje ospravedlnením zákonného zástupcu.
21. Zo školskej akcie organizovanej mimo areálu školy, ktorá sa končí neskôr ako povinné vyučovanie, môžu žiaci odísť so súhlasom učiteľa domov. Miesto rozchodu musí byť určené tak, aby zabezpečovalo neohrozený návrat žiakov domov.

**Čl. 5 Náplň práce týždenníkov**

Týždenníci sú dvaja a ich mená zapíše triedny učiteľ do triednej knihy. Ich povinnosti sú tieto:

1. Pripraviť pred vyučovaním kriedu a pomôcky.
2. Hlásiť neprítomnosť žiakov na začiatku každej vyučovacej hodiny.
3. Hlásiť na vedení školy, ak do 5 minút po zvonení nepríde učiteľ na vyučovaciu hodinu.
4. Preniesť triednu knihu do odbornej učebne.
5. Prinášať a odnášať učebné pomôcky podľa pokynov vyučujúcich.
6. Starať sa o čistotu tabule a dohliadať na poriadok v triede po skončení každej vyučovacej hodiny.
7. Hlásiť triednemu učiteľovi poškodenie inventára triedy.
8. V súčinnosti s vyučujúcim postarať sa o vetranie triedy.
9. Dozrieť na to, aby po poslednej vyučovacej hodine učebňa zostala v primeranom poriadku (utretá tabuľa, pozbierané papiere, stoličky vyložené na laviciach, zatvorené vodovodné kuhútiky, zhasnuté svetlá).

**Čl. 6 Stravovanie v školskej výdajni stravy**

1. Za obedy je potrebné zaplatiť do 15. dňa daného mesiaca.
2. Na správanie žiakov v školskej výdajni stravy sa vzťahuje tento školský poriadok.
3. V prípade nevhodného správania sa žiaka vo výdajni stravy, môže byť tento zo školského stravovania vylúčený.

**Čl. 7 Bezpečnosť a ochrana zdravia žiakov**

1. Žiak sa k svojim spolužiakom správa tolerantne a priateľsky, nevyjadruje sa hrubo, chráni svoje zdravie a zdravie spolužiakov.
2. Žiak udržuje svoje miesto v čistote a poriadku, šetrne zaobchádza so školským majetkom a učebnými pomôckami, nosí do školy učebnice školské potreby podľa rozvrhu hodín a pokynov pedagogických zamestnancov.
3. Po skončení vyučovania žiaci vyložia stoličky a vyprázdnia lavice a disciplinovane opustia triedu v sprievode učiteľa.
4. Počas výletov, exkurzií a vychádzok sa žiaci riadi pokynmi učiteľov a ostatných pedagogických zamestnancov, dodržujú miesto a termín sústredenia a dodržiavajú pravidlá bezpečnosti a správania počas školskej akcie.
5. V prípade zdravotných ťažkostí (bolesť hlavy, zubov, nevoľnosť, ...) počas vyučovania – žiak bude uvoľnený, pričom zodpovednosť za žiaka preberá zákonný zástupca.
6. Zákonný zástupca je povinný oznámiť škole najneskôr do 24 hodín dĺžku trvania neprítomnosti žiaka na vyučovaní osobne alebo telefonicky. Žiak po návrate do školy bezodkladne predloží písomné ospravedlnenie neprítomnosti (od lekára, od rodičov) zaznamenané v žiackej knižke.
7. Za bezpečnosť žiaka na vyučovaní v triede zodpovedá vyučujúci.
8. Ak žiak svojim správaním a agresivitou ohrozuje bezpečnosť a zdravie iných žiakov alebo narúša výchovu a vzdelávanie do takej miery, že znemožňuje ostatným účastníkom vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka s výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu (zdravotnú pomoc alebo Policajný zbor).
9. Pred vyučovaním, cez prestávky, po vyučovaní, na školskej vychádzke, na exkurzii a pri ostatnej výchovno- vzdelávacej činnosti vyplývajúcej z učebných osnov a pri výchovných akciách organizovaných školou dodržiava pravidlá bezpečnosti a ochrany zdravia.

**Čl. 8 Pochvaly a iné ocenenia**

1. Pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin.
2. Návrh na udelenie pochvaly za prospech alebo dochádzku i iného ocenenia sa prerokuje v pedagogickej rade.
3. Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ, riaditeľ.
4. V osobitne odôvodnených prípadoch- najmä statočný čin, ktorým bol zachránený ľudský život alebo majetok značnej materiálnej hodnoty, môže udeliť žiakovi pochvalu alebo iné ocenenie aj orgán verejnej správy, minister školstva alebo prezident republiky.
5. Pochvaly a iné ocenenia sa zaznamenávajú do triedneho výkazu alebo katalógového listu žiaka.

**Čl. 9 Vzťahy medzi žiakmi, pedagogickými a nepedagogickými zamestnancami**

1. Je prísne zakázané slabších alebo mladších spolužiakov vydierať, okrádať a ubližovať im, ničiť ich veci a nápismi a striekaním hanobiť ich meno a najbližších.
2. Spory so spolužiakmi rieš bez použitia fyzickej sily a dohodni sa s nimi priateľsky.
3. Netoleruj šikanovanie, neprizeraj sa tomu, ale zasiahni alebo zavolaj pomoc dospelého.
4. Nechaj na pokoji všetkých, ktorí sa nechcú zúčastniť hry alebo sa prechádzať, prípadne behať po ihrisku. Neumlčuj a neponižuj nikoho, uznávaj druhých bez ohľadu na rasu, náboženstvo, kultúru alebo postihnutie.
5. K vyučujúcim sa správaj zdvorilo, rešpektuj ich pokyny počas vyučovania i prestávok. Rešpektuj aj požiadavky ostatných prevádzkových zamestnancov.
6. V prípade úrazu či náhleho ochorenia, alebo ak si svedok niečoho neprirodzeného, ihneď informuj vyučujúceho, konajúceho učiteľa alebo najnižšiu dospelú osobu.

**Čl. 10 Mobilný telefón**

1. Počas vyučovania nesmieš používať mobilný telefón. Používať mobilný telefón počas prestávok je možné v obmedzenej miere (nutný kontakt s rodičom) tak, aby zároveň neboli porušené pravidlá BOZ. Riešenie akéhokoľvek problému v tomto smere je v právomoci pedagogického dozoru, resp. triedneho učiteľa. (Pri porušení tohto pravidla je učiteľ oprávnený mobilný telefón žiakovi zadržať a odovzdať ho už jeho zákonnému zástupcovi).
2. Škola nezodpovedá za stratu a poškodenie mobilného telefónu, v prípade straty či odcudzenia ide o osobnú zodpovednosť žiaka a rodiča.

**Čl. 11 Opatrenia vo výchove**

1. Za vzorné správanie, za vzorné plnenie povinností alebo za statočný čin možno žiakovi udeliť pochvalu alebo iné ocenenie.
2. Ak sa žiak previní proti školskému poriadku, možno mu uložiť napomenutie alebo pokarhanie od triedneho učiteľa, pokarhanie od riaditeľa.
3. Ak žiak svojim správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávanie, riaditeľ školy alebo školského zariadenia , okrem špeciálnych výchovných zariadení, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca.

Riaditeľ školy alebo riaditeľ školského zariadenia bezodkladne privolá:

a, zákonného zástupcu,

b, zdravotnú pomoc,

c, policajný zbor.

1. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam.

**Čl. 12 Obťažovanie a diskriminácia**

1. Obťažovanie v škole je také správanie žiaka alebo skupiny žiakov, v dôsledku ktorého dochádza alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, zneucťujúceho alebo urážajúceho prostredia, ktorého úmyslom alebo následkom je alebo môže byť zásah do slobody alebo ľudskej dôstojnosti.
2. Sexuálne obťažovanie je verbálne, neverbálne alebo fyzické správanie sexuálnej povahy, ktorého úmyslom alebo následkom je alebo môže byť narušenie dôstojnosti žiaka a ktoré vytvára zastrašujúce, ponižujúce, zneucťujúce, nepriateľské alebo urážlivé prostredie.
3. Nabádanie na diskrimináciu je presviedčanie, utvrdzovanie alebo podnecovanie žiaka alebo žiačky na diskrimináciu tretej osoby- iného žiaka alebo skupiny žiakov (napr. objímanie sa so spolužiačkou- spolužiakom pred inými žiakmi školy počas vyučovania a prestávok v priestoroch školy). Ak si svedkom uvedených udalostí ihneď ich nahlás triednemu učiteľovi, špeciálnemu pedagógovi alebo psychológovi, aby si bol chránený pred diskrimináciou, násilím a sociálnopatogénnymi javmi.

**Čl. 13 Záverečné ustanovenie**

1. Zmeny a doplnky Školského poriadku školy schvaľuje riaditeľ školy po prerokovaní v pedagogickej rade školy.
2. Triedni učitelia sú povinní oboznámiť s vnútorným poriadkom školy žiakov ako aj ich rodičov.
3. Školský poriadok prerokovaný na PR dňa ­­­­­­\_\_\_\_\_\_\_\_\_\_\_\_\_\_\_ a nadobúda účinnosť dňom \_\_\_\_\_\_\_\_\_\_\_\_\_\_\_\_\_

V Kunerade \_\_\_\_\_\_\_\_\_\_\_ ........................................................

Mgr.

riaditeľka školy